runetrust/blame-folketinget-dk huggingface dataset:
Trine Pertou Mach (EL), 2024-05-16:
Der er det jo helt afgørende, at den måde, vi fra dansk side går til det her på, ikke alene handler om at finde regeringer, vi kan være partnere med, og at være fleksible i forhold til vores principper, men at vi står ved det, vi tror på, og derfor også husker, at der bag autoritative regimer er nogle civilbefolkninger, som måske faktisk gerne vil noget af det, vi mener er det grundlæggende, nemlig flere rettigheder, mere indflydelse, mere lighed og en bedre klimaindsats, eller hvad det nu måtte være.
Birgitte Josefsen (V), 2005-05-19:
Men det betyder i hvert fald, at vi sikrer, at de, der nu skal investere milliarder af kroner i at udvikle præparater, også får nogle muligheder for at få markedsført deres præparater og få dem beskyttet, kan man sige, så de også kan tjene penge hjem til at udvikle endnu bedre og nye præparater.
Anne-Marie Meldgaard (S), 2002-01-29:
Da regeringen i forrige uge præsenterede sit udlændingeudspil, bekymrede det mig meget, at hele integrations- og arbejdsmarkedsdelen var udskudt, så krav og stramninger fik lov at stå alene. Integrationsministeren har lovet, at den del, der lader vente på sig, vil foreligge i marts måned; derfor hilser vi i Socialdemokratiet SF's forslag om etnisk ligestilling på arbejdsmarkedet velkommen.
Martin Henriksen (DF), 2010-11-04:
Jeg vil bare sige, at jeg synes, at det er urimeligt, at Socialdemokraterne på den måde står og spiller hellige fra Folketingets talerstol og også generelt gør det i den her debat, for det er jo korrekt, at i 2007 var den socialdemokratiske socialordfører, fru Mette Frederiksen, ude at sige, at der kan være fornuft i at indføre et øvre loft for, hvor meget man kan få i tabt arbejdsfortjeneste.
René Christensen (DF), 2014-09-09:
Når vi så kigger på tallene og kan se, at kommunerne er så pressede, som de er, betyder det faktisk med de tal, der er lagt frem, at der i 2014 vil være tale om, selv om der kom en ekstra milliard kroner sidste år, at der netto vil være færre penge til ældreområdet ude i kommunerne.
Elisabeth Arnold (RV), 1999-01-21:
At værne om forskningsfriheden er ganske enkelt en af universitetets kerneopgaver, som er udtrykkelig formuleret i universitetslovens § 1, hvor der står: »En højere uddannelsesinstitution har til opgave inden for sine fagområder at drive forskning og give videregående uddannelser indtil det højeste videnskabelige niveau.
Søren Espersen (DF), 2015-01-21:
Må jeg forstå det sådan, at Siumutregeringen dermed påtager sig et medansvar for, at vi er bragt i den situation, vi er bragt i, og at den hele perioden igennem, fra det her startede, dels er blevet orienteret om, hvad man beskæftigede sig med fra dansk side i forhold til EU-retten, dels har været med som repræsentanter på de vitale møder med amerikanerne?
Birthe Rønn Hornbech (V), 2000-02-24:
om retssikkerhed, og jeg ser derfor frem til, at det retssikkerhedsreformforslag, som Venstre har fremsat flere gange, nu omsider også kan få regeringens opbakning, sådan så vi kan få ryddet op i det her, sådan så retssikkerheden også for dem, der overtræder skattelove og mere formelle love, bliver af samme karakter som de meget grove straffelovsovertrædelser.
Steen Gade (SF), 2014-03-25:
Og hvis jeg skulle filosofere lidt over, hvad vi havde brug for at have på statens hænder, ville jeg sige, at jeg heller ikke ville vælge at bruge 17 mia. kr. på, at staten skulle købe Nets. Når det så er sagt – og begge forslag hænger jo sammen med det, det er også nævnt i begge forslag – vil jeg sige, og det er også fremført af fru Lisbeth Bech Poulsen, at vi har været optaget af nogle opdelinger af det, som gjorde, at man havde rettigheder og drift adskilt.
Karsten Nonbo (V), 2011-02-04:
Nu lægges der op til, at også vidner med en vis relation til den tiltalte kan bruges som anonyme vidner, men det skal stadig væk være ubestridt, at vidnets anonymitet ikke får indflydelse på selve sagen, altså at der ikke overhovedet er noget optræk til, at man kan anklage vidnet for at udøve en vis hævn.
Lene Espersen (KF), 2006-01-26:
En sådan undersøgelse skal gennemføres af udenlandske sagkyndige og skal være med til at sikre et klart billede af, om ressourcerne anvendes på den rigtige måde, og af, om man fra et samfundsmæssigt synspunkt får et tilfredsstillende resultat af efterretningstjenesternes virksomhed.
Christian Langballe (DF), 2016-05-18:
Jeg så meget hellere, at vi brugte kræfterne på at beskytte vores egne grænser – det er jo en kendt sag, og den diskussion behøver vi ikke at tage her – eller i det mindste på at begynde at sikre Schengens ydre grænser i stedet for at stole på en tyran som Erdogan.
Keld Albrechtsen (EL), 2003-03-26:
Så vil jeg godt spørge, om det, hr. Peter Skaarup siger, hvor han jo stiller sig positivt over for, at der er mulighed for, at der kan komme nogen til landet - det synes jeg også er fint nok - betyder, at det skal være med fulde rettigheder på linje med andre danske lønmodtagere. Jeg går ud fra, at det er det, hr. Peter Skaarup mener. Hvis det er det, er jeg enig i det.
Elisabeth Geday (RV), 2007-04-19:
Bl.a. har jeg lagt mærke til i høringssvaret, at De Samvirkende Invalideorganisationer fortsat er lidt bekymrede over den manglende sammenhæng, der er mellem udregning af den erstatning, man kan få efter arbejdsskadeforsikringsloven, og erhvervsansvarsforsikringsloven.
Karen Ellemann (V), 2015-12-15:
Samtidig mener jeg også, det er vigtigt at få sagt fra begyndelsen, at vi ved vurdering af kommunalpolitikernes vilkår bør have en grundlæggende forståelse for, at det er et fritidserhverv at være kommunalpolitiker, og det forudsætter, at der er en vis grad af fleksibilitet i forhold til tilrettelæggelsen af det politiske arbejde.
Morten Helveg Petersen (RV), 2009-02-18:
Jeg synes, at der er god grund til at diskutere energirenovering af offentlige bygninger, og der kan være tale om en fremrykning af investeringer i vedvarende energi, blot for at give nogle eksempler på de fornuftige typer af grønne investeringer, som kunne og burde gennemføres ret hurtigt.
Morten Messerschmidt (DF), 2020-02-04:
Det handler jo også om, at der virkelig sendes mange penge ud af Danmark – penge, som hører til i danskeres lommer – og om, at alle de regler, vi laver, og de krav, vi stiller i forhold til kontrol af danskere, der modtager dagpenge i Danmark, er vanskelige at håndhæve i udlandet.
Leif Lahn Jensen (S), 2018-05-17:
For mange af de her institutioner mener rent faktisk, at de er blevet lovet, at lånene skulle ses som en gave, samtidig med at de rent faktisk skrev under på et lånedokument, og samtidig med at der også er nogle institutioner, som har valgt at betale lånene tilbage, fordi de åbenbart har accepteret, at det var lån.
Mikkel Dencker (DF), 2004-04-28:
Det er et meget sympatisk sigte, som tager udgangspunkt i en konkret sag fra Thyborøn-Harboøre Kommune. I Dansk Folkeparti har vores folketingsmedlemmer fra pågældende område af landet nøje fulgt sagen i de lokale medier og har der også givet udtryk for, at der måtte findes en løsning i samme retning, som Socialdemokratiet foreslår.
Margrete Auken (SF), 2002-02-07:
Vi skulle udbygge sådan, at vi fik klaret København, og vi kunne lave et overhalingsspor og gerne to mellem Tåstrup og Hvidovre, så vi kunne komme videre ad den vej. Det blev skudt ned, jeg skal lade være med sige af hvem og med hvilke motiver, men ned blev det skudt, og så fik man i stedet for S-tog til Roskilde.
Henrik Dahl (LA), 2017-02-24:
Jeg var selv med til at skrive en bureaukratiudredning for mit parti sidste år, og der stod det mig i hvert fald klart, at der skal bruges en hel vifte af metoder, hvis man for alvor vil bureaukrati til livs, og der forekommer det mig, at man måske låser sig lidt for fast, hvis man som under punkt 1 siger, at det lige præcis skal være et forenklingsforum og ikke andet.
Jens Meilvang (LA), 2024-04-30:
Det er jo sådan en normal ting, der sker i forbindelse med en liberalisering, altså at man kører der, hvor der er flest kunder, og det er jo også derfor, vi vil oprette det her, således at man ikke skal have en helt almindelig taxa, der kun kan bruges til taxakørsel, men at man kan bruge sin private bil til at løfte den her opgave, altså en bil, som man i forvejen har, og som man i forvejen har investeret i.
Pia Olsen Dyhr (SF), 2023-05-31:
Det handler også om, at vi med en stærk velfærd kan få børnene godt i vej med trygge rammer i institutioner, i skoler og på uddannelser, så der også hos kommende generationer er håb for og tro på fremtiden; og om, at de mange, der arbejder i vores velfærd, fra rengøring til hjertekirurgi, har gode rammer og ikke bukker under af at gå på arbejde, men fortsat kan hjælpe med at hjælpe alle os andre.
Frank Jensen (S), 2003-06-03:
Vi vil søge at påvirke regeringens kurs, således at regeringen fører en aktiv beskæftigelsespolitik, at regeringen fremrykker offentlige investeringer, f.eks. skolebyggeri og -renovering, byfornyelse og kollektiv transport, at regeringen giver kommunerne bedre mulighed for at øge boligbyggeriet og mindske boligmangelen og sikre tidssvarende boliger til handicappede.
Mogens Lykketoft (S), 2006-12-05:
Det er jo i sig selv selvfølgelig dybt beklageligt at konstatere, at vi bliver ført i krig på et falsk grundlag, selv om FN's våbeninspektører klart sagde, at de godt kunne udrede det med masseødelæggelsesvåbnene, uden at vi startede en krig.
Gitte Seeberg (KF), 2003-05-08:
Det skønnes, at beskæftigelsen i bygge- og anlægssektoren på baggrund af de initiativer, der er iværksat, vil stige med omkring 6.500 personer i år 2003, mens den samlede beskæftigelse forventes at stige med 10.000 personer som følge af pakken her.
Mette Gjerskov (S), 2012-06-06:
Jeg har naturligvis gransket lovforslaget nøje, jeg har ladet mig rådgive, også af kammeradvokaten, og der er ikke noget, som jeg ser det, at komme efter, hverken i forhold til den oprindelige randzonelov eller i forhold til det forslag til ændringslov, der ligger nu, så det imødeser jeg sådan set med fortrøstning.
Rasmus Jarlov (KF), 2015-10-20:
Jeg må også sige, at når det nu er sådan nogle begrænsede områder, der er tale om at vi kan tilslutte os fremover, så er der måske heller ikke behov for sådan en kæmpestor offentlig debat, altså hvis man eksempelvis skal tilslutte sig et eller andet direktiv om, at småkrav ved onlinebetalinger skal kunne inddrives nemmere, end de kan i dag.
Anne Paulin (S), 2023-05-10:
Jeg ved ikke lige præcis, hvor lang tid det tog at bygge Barsebäck, men der er jo også nogle af de atomkraftværker, der blev bygget tidligere, som hører til tidligere generationer, og som også er lukket eller er blevet sat til at lukke, også fordi de måske ikke sådan rent sikkerhedsmæssigt holder ind i en ny tid.
Knud Erik Kirkegaard (KF), 2000-05-16:
Når man så får samlet den viden, som er til rådighed, skal man faktisk i gang med at sprede den igen, og her tager det forslag, som vi formentlig får vedtaget på torsdag, så også fat i, at det at sprede den tilgængelige viden til de mennesker, de ildsjæle, som kan bruge denne viden, også er vigtigt.
Benny Engelbrecht (S), 2010-04-09:
Derfor mener Socialdemokraterne, det er godt at give følgende gode råd til virksomhederne, og jeg håber, at regeringen også vil være med til at tydeliggøre disse gode råd endnu mere: Informer tydeligt om forbrugernes rettigheder og pligter; sørg for at medarbejdere er opdaterede på reglerne, og sidst, men ikke mindst: Informer særlig tydeligt om returret, da forskellige virksomheder tilbyder forskellig service på netop dette område.
Christian Juhl (EL), 2021-05-26:
Vi vil håbe, at vi næste gang kommer i en situation, hvor vi kan diskutere og begynde at se konturerne af, at begge lande kan leve i fred, og at der er taget de nødvendige initiativer af verdenssamfundet og de lande, der har magten og muligheden for at gøre det, herunder Danmark.
Lars Aagaard (M), 2025-11-07:
Det har også i mange, mange år været sådan, at der, hvor det politiske flertal lå, var man mere optaget af at have lave adgangsbarrierer og sørge for, at det var let at etablere en elhandelsvirksomhed, end det, der skulle ligge ovre i den anden side, nemlig så at stramme kravene til, hvordan en elhandelsvirksomhed kunne opføre sig.
Per Dalgaard (DF), 2004-05-10:
Vi finder, at der absolut ikke er nogen begrundelse for at indføre en pengemaskine på motorvejene, de veje i kongeriget, hvorpå der forekommer det mindste antal trafikuheld i forhold til kørsel, hvilket jo må betyde, at folk kører ordentligt, således som den sidste statistik fra Færdselssikkerhedskommissionen siger.
Rune Lund (EL), 2017-10-12:
Når noget har med grundloven at gøre og der er nogle ting, vi bliver nødt til at ændre, fordi grundloven kræver det, så synes jeg, at det lige kræver en lidt mere grundig behandling af Folketinget både i forhold til at finde ud af omfanget af det, hvor mange gange det er foregået, og også i forhold til hvor mange skatter og afgifter og andre ting der måtte være indkrævet på et tilsyneladende forkert lovgrundlag, som vi kan se det, når vi læser bemærkningerne.
Pernille Rosenkrantz-Theil (EL), 2002-03-19:
Det er tvungen orlov, det betyder, at kvinden skal gå hjemme, for det er jo stadig så oldnordisk i Danmark, at det typisk er kvinden, der tager orloven, bl.a. fordi hverken den tidligere regering eller den nuværende regering har villet være med til at lave et incitament og give manden en ret til at gå hjemme, som han kunne bruge over for sin arbejdsgiver.
Kristian Thulesen Dahl (DF), 2011-02-24:
Når man så ser på den endelige tekst for forespørgslen og i særdeleshed også hører motivationen for forespørgslen her i dag, bliver man jo lidt skuffet, men selvfølgelig giver det også nogle muligheder for debat, men det er i den grad materialisme, der er på dagsordenen i dagens debat.
Finn Sørensen (EL), 2013-01-15:
Alligevel kan vi jo konstatere, at alle de andre partiers ordførere, altså også regeringspartiernes, gav udtryk for, at konkurrenceudsættelse grundlæggende er en udmærket idé, og det er jo også det, der afspejler sig i det forslag til vedtagelse, der ligger her.
Per Stig Møller (KF), 2007-01-16:
Det er sådan en tidsforskydning, der polemisk er meget morsom, men det er jo langt under hr. Mogens Lykketofts standard og niveau, som er meget højt og et af de højeste i Folketinget, at han bruger den tidsmekanisme ved at skyde noget senere ind foran.
Søren Søndergaard (EL), 2004-06-02:
Den Kommission, som vi altså kan forstå at statsministeren ikke synes det er afgørende vigtigt at Danmark og andre lande fortsat kan udpege en kommissær til, er jo kommet med et forslag til et såkaldt tjenesteydelsesdirektiv, som indebærer, at der kan komme folk fra andre lande til f.eks. Danmark, og dér kan de så arbejde, uden at fagforeningerne må gøre noget for at kræve en dansk overenskomst; de kan arbejde, uden at myndighederne må kræve dansk lovgivning overholdt, f.eks. arbejdsmiljøloven; de kan være her, uden at de er forpligtede til at have en repræsentation i Danmark, eller gemme deres papirer, og det vil sige, at det er umuligt at finde ud af, om de overhovedet overholder deres hjemlands overenskomst, arbejdsforhold, love og regler.
Finn Sørensen (EL), 2018-02-06:
Og så skal jeg på vegne af Enhedslisten, Dansk Folkeparti og Alternativet under dette punkt fremsætte følgende: Forslag til vedtagelse »Folketinget konstaterer med tilfredshed, at regeringen har taget initiativ til præciseringer af lovgivningen om førtidspension og fleksjob.
Lone Møller (S), 2004-03-16:
Forslagets grundholdning er at styrke dansk musikliv på tre områder, nemlig eksportområdet, forholdene for de udøvende kunstnere og udbredelsen af det, der måske ikke er det mest nærliggende for pladebranchen at udgive i dag, når det skal ske på markedsvilkår.
Irene Simonsen (V), 2005-04-29:
Jeg kunne godt tænke mig at høre hr. Morten Østergaard, om De Radikale mener, at en sådan særlig gruppe udvalgte jurister, som man lægger op til her, vil kunne træffe mere kompetente beslutninger end den myndighed, der jo er i dag, og hvor man kan anke til den internationale domstol.
Simon Emil Ammitzbøll (RV), 2008-05-20:
Jeg vil gerne indtrængende appellere til Ny Alliance om at trække sig som medforslagsstiller af det forslag til vedtagelse, der med tilfredshed konstaterer det udlændingepolitiske systemskifte, og som kommer med forslag, som er direkte imod ordførerens egen ordførertale.
Martin Lidegaard (RV), 2015-10-22:
Jeg vil bare have den garanti fra Dansk Folkepartis ordfører i dag om, at det er noget, vi kan regne med hos Dansk Folkeparti, nemlig at ved de besparelser, der lægges op til i landdistrikterne både gennem omprioriteringsbidragene og gennem det med de grønne arbejdspladser, står vi skulder ved skulder.
Sandy Brinck (S), 2002-11-19:
kan der ske to ting: Enten kommer andre private udgifter for selvstændige også ind som noget fradragsberettiget, eller også skal lønmodtagere, som i øvrigt ikke får en privat forsikringsordning af deres arbejdsgiver, også have fradragsret for deres sundhedsforsikring.
Kristian Thulesen Dahl (DF), 2005-06-02:
Jeg tror, at vi frem til 15. november-valget vil se et forløb, hvor der faktisk vil vise sig en større og større interesse for at garantere vælgerne, at man, hvis lige præcis man selv bliver valgt til en region, så vil være den, der vil være garanten for, at sygehusene bliver varetaget på en bedre måde end i dag.
Pernille Rosenkrantz-Theil (EL), 2002-02-28:
Jeg forsøgte at få svar fra Venstres ordfører på nogle spørgsmål om den nuværende regerings politik, og jeg vil gerne spørge De Konservative om, hvorfor De Konservative bakker op om et forslag med den argumentation, at man ønsker, der skal være plads til alle i uddannelsessystemet, uden at sikre, at der er mulighed for de unge for at tage en uddannelse i den periode, der går frem til, at man har fået skabt den fleksibilitet, man ønsker, hvor man på den måde i den nuværende situation tager nogle unge mennesker som gidsler i hele denne her proces.
Jette Gottlieb (EL), 2000-01-20:
Med de bemærkninger vil jeg godt slutte med at sige, at lovforslaget er et skridt i den rigtige retning, et skridt, som vi støtter, og samtidig vil vi håbe, at vi under udvalgsarbejdet kan se på mulighederne for yderligere forandringer ud fra de ting, som jeg her har sagt.
Margrethe Vestager (RV), 2010-12-14:
For fru Ida Auken har jo netop – synes jeg – meget klart demonstreret, at kommunerne sådan set ønsker at se den konkrete kommunale indsats i en national sammenhæng, og jeg havde egentlig også det indtryk, at Venstre i gamle dage gik ind for, at man var omhyggelig, og at det, man gjorde, derfor var vel planlagt, fordi man jo så ofte kan gøre tingene meget billigere, end hvis man ligesom bare venter til man må trille af sted og tingene opstår oppe i hovedet på en.
Jan Køpke Christensen (FP), 1997-11-07:
Vi mener, at godt nok er amterne i fuld gang rundt omkring, bl.a. mit eget amt, Sønderjyllands Amt, også Vejle Amt hørte jeg, og flere andre, men at det er utrolig vigtigt, at alle patienter, uanset hvor de bor i landet, har de samme muligheder for at få denne pleje, når de er på det sidste.
Helge Adam Møller (KF), 2000-09-06:
Se, når jeg så kigger ud over Folketingssalen her i dag, så kan jeg se fru Mimi Jakobsen siddende dér, og jeg kan se hr. Anders Fogh Rasmussen siddende dér og hr. Bendt Bendtsen dér, og for et øjeblik siden så jeg fru Marianne Jelved og statsminister Poul Nyrup Rasmussen.
Ole Hækkerup (S), 2009-05-11:
I den forbindelse er det jo også sådan lidt specielt, når meldingen nu fra regeringspartiernes side er, at der ikke er nogen klimaplan, at man vil nedsætte en klimakommission, og når den er kommet med sine resultater, så vil man kigge på de resultater, og så vil regeringen på den baggrund tage stilling til, hvad man så vil gøre.
Anne-Mette Winther Christiansen (V), 2010-11-26:
Når vi taler om besparelser på uddannelsesområderne generelt, gælder det samme som for alle de andre områder: Det er aldrig nogen sinde noget, vi gør, fordi det er sjovt, rart eller nemt, for når man er vant til at have en statslig finansiering, har man også sin tryghed i, hvordan man planlægger.
Marie Krarup (DF), 2016-04-19:
På lang sigt håber jeg – og det er jo derfor, jeg overhovedet stemmer for, at vi skal deltage – den vil mindskes, fordi vi, forhåbentlig, får nedkæmpet Islamisk Stats mulighed for at skabe et helle i Mellemøsten, hvor de kan træne og udsende terrorister fra.
Frank Aaen (EL), 1999-05-25:
Med de ting vil jeg sige, at der absolut er taget højde for det retssikkerhedsmæssige i forslaget, og derfor må jeg sige, at jeg sådan set synes, at SF med opretholdelse af sit ændringsforslag er lidt for hjælpsom over for nogle af dem, der snyder samfundet for ganske mange penge.
Steen Gade (SF), 2007-04-19:
Jeg fik jo ikke et svar fra Venstres ordfører på den diskussion, som Venstre åbenbart ikke vil tage på baggrund af Rockwool Fondens undersøgelse, nemlig at gruppen, der er gået over til såkaldt selvforsørgelse, er vokset fra 4 pct. til 15 pct.
Anni Matthiesen (V), 2013-03-20:
For jeg synes egentlig, det ser ud til, at det er et problem nogle steder, at man får ledt nogle unge mennesker derind, som sagtens kunne tage en almindelig ungdomsuddannelse, men for den sags skyld jo også, at det er et problem, hvis man af den grund faktisk ikke har pladser nok til de unge mennesker, som reelt kunne tage en STU-uddannelse og får nej.
Anders Kronborg (S), 2024-02-23:
»Folketinget konstaterer, at det har været fast praksis i mange år, at et flertal i Folketinget i en politisk aftale har beskrevet de betingelser, der skal opfyldes, for at ansøgere kan optages direkte på lovforslag om indfødsrets meddelelse, samt de betingelser, der skal være opfyldt, for at en sag forelægges for Indfødsretsudvalget.
Frank Aaen (EL), 2001-04-26:
Vi har den opfattelse, at man bør se nøje på, om man kan forbedre efterlevelseshjælpen, og jeg er meget glad for de tilsagn, der er kommet fra både socialministeren og de andre partier, der var med til at lave efterlevelseshjælpen, om at vi i fællesskab så hurtigt som overhovedet muligt og selvfølgelig fuldt finansieret sørger for at få efterlevelseshjælpen forbedret på de områder, hvor den trænger til forbedring.
Benedikte Kiær (KF), 2013-02-05:
Især synes jeg, det er meget mærkeligt, at man vil gå ind og nedlægge de sociale nævn, på trods af at man fra den 1. oktober sidste år gik ind og styrkede de sociale nævn netop for at sikre en større ensartethed i klagerne og større kompetence i det her klageorgan med en ekstra medarbejder fra Ankestyrelsen.
Jette Gottlieb (EL), 2000-04-27:
Jeg vil da godt tilføje, at formålet med, at vi har stillet den forespørgsel, er, at man skal tage den prioriteringsdiskussion, og det hænger jo sammen med, at vi har konstateret en virkelighed, hvor der er nogle, der ikke har fået glæde af den velstandsstigning, som alle praler af, som ikke har oplevet den tryghed, som ikke føler sig sikre,
Karen Hækkerup (S), 2014-05-14:
Vi har jo også i de aftaler, der er lavet med Christiania – hvor vi har sørget for at arbejde i retning af at normalisere området og har inddraget hinanden i det – taget forskellige skridt, der skal sørge for, at man kan få en hverdag og en dagligdag til at fungere, hvor man accepterer, at der er nogle forskelligheder, men at der altså også er nogle helt almindelige krav og nogle almindelige regler, som vi i det øvrige omkringliggende samfund synes skal imødekommes, og som også skal gælde på Christiania.
Bent Bøgsted (DF), 2009-03-27:
Det er ingen hemmelighed, at Dansk Folkeparti fra starten havde ønsket en 7 års overgangsordning, hvor vi så kunne have en kontrolleret tilgang til arbejdsmarkedet, der betød, at virksomhederne kunne hente arbejdere fra Østeuropa til overenskomstmæssige vilkår, når der ikke var dansk arbejdskraft til stede.
Rosa Lund (EL), 2015-03-19:
Vi deler gymnasieelevernes og handelsskoleelevernes bekymring for, at det her lovforslag vil betyde, at fokus bliver flyttet fra de danske uddannelsesinstitutioner og de uddannelser, der bliver udbudt i Danmark, til, for at bruge elevernes eget udtryk, spekulative investeringer i udlandet.